《山中寄崔谏议》
唐代·李昭象

半生猿鸟共山居，吟月吟风两鬓疏。新句未尝忘教化，

上才争忍不吹嘘。全家欲去干戈后，大国中兴礼乐初。

从此升腾休说命，只希公道数封书。

作者简介：李昭象，约生于唐宣宗大中十一年，池州人，卒年不详。懿宗末，以文谒相国路严，问其年，仅十七。时严亦年少，颇器重之，荐于朝。将召试，会严贬，遂还秋浦。移居九华，与张乔、顾云辈为方外友。昭象能诗，今存八首。